pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.มนัญญา ป้องราคาผลไม้ไทย
วันอังคารที่ 10 มีนาคม 2563
รมช.มนัญญา ป้องราคาผลไม้ไทย
รมช.มนัญญา ป้องราคาผลไม้ไทย กระตุ้นกระจายด้วยขบวนการสหกรณ์
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย คณะที่ปรึกษา และนายพิเชษฐ์ วิริยะพาหะ อธิบดีกรมส่งเสริมสหกรณ์ รวมทั้งข้าราชการในสังกัดกระทรวงเกษตรและสหกรณ์ ลงพื้นที่ตรวจเยี่ยมผลการดําเนินงานขบวนการสหกรณ์และกลุ่มเกษตรกรในจังหวัดจันทบุรี ณ สหกรณ์การเกษตรเขาคิชฌกูฏ จังหวัดจันทบุรี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการเยี่ยมชมสหกรณ์การเกษตรเขาคิชฌกูฏ ว่า ขบวนการสหกรณ์และกลุ่มเกษตรกรในจังหวัดจันทบุรีถือว่าเป็นองค์กรสําคัญในการขับเคลื่อนเศรษฐกิจระดับฐานรากที่สามารถให้บริการเกษตรกรและสมาชิกได้ครบทุกมิติ โดยได้พัฒนากระบวนการผลิตเริ่มตั้งแต่การส่งเสริมสนับสนุนให้ความรู้ ด้านระบบการผลิตและการใช้ปัจจัยการผลิตที่มีคุณภาพในราคายุติธรรมเพื่อเป็นการลดต้นทุนให้แก่สมาชิกสหกรณ์และได้ผลผลิตที่มีคุณภาพรวมถึงการแก้ไขปัญหาผลไม้ของจังหวัดจันทบุรีในช่วงที่ผ่านมาจนถึงปัจจุบัน ขบวนการสหกรณ์ยังคงเป็นกระบวนการที่สําคัญในการขับเคลื่อนตามนโยบายของรัฐบาล และกระทรวงเกษตรและสหกรณ์
ทั้งนี้"จากการลงพื้นที่เป็นที่น่ายินดีจากการได้รับฟังเกษตรกรผู้ผลิตผลไม้ในพื้นที่ ว่าการขับเคลื่อนโดยการนําเสนอมาตรการ การส่งเสริมสนับสนุนและการใช้เครือข่ายสหกรณ์ในการกระจายสินค้า เป็นการกระตุ้นให้ผู้รับซื้อติดต่อ และจองสินค้าเพื่อนําไปจัดจําหน่าย ทําให้เห็นว่าแรงขับเคลื่อนของภาครัฐและเอกชน จําเป็นต้อง
บูรณาการร่วมกัน แม้จะเป็นก้าวที่เริ่มต้นเล็กๆแต่ยิ่งใหญ่ และยั่งยืนต่อไปในอนาคต" รมช.มนัญญา กล่าว
จากนั้นรัฐมนตรีช่วยว่าการกระทรวงเกษตรและสหกรณ์ ข้าราชการในสังกัดกระทรวงเกษตรและสหกรณ์ได้เยี่ยมชมพื้นที่ปลูกผลไม้บางส่วน ของอําเภอเขาคิชฌกูฏ ซึ่งมีเนื้อที่ 75,442 ไร่ พร้อมทั้งตรวจเยี่ยมอาคารห้องเย็นและแปรรูปผลผลิตทางการเกษตร พร้อมอุปกรณ์ห้องเย็น ขนาด 2,400 ตารางเมตร ซึ่งได้รับงบประมาณจากกรมส่งเสริมสหกรณ์ร่วมสนับสนุนสมทบ 12,447,400 บาท
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-นายกรัฐมนตรีออกข้อสั่งการนายกรัฐมนตรี มาตราการเร่งด่วนสำหรับการแก้ไขปัญหาจากโรคติดเชื้อไรรัสโคโรนา 2019 หรือโควิด 2019
วันอังคารที่ 3 มีนาคม 2563
นายกรัฐมนตรีออกข้อสั่งการนายกรัฐมนตรี มาตราการเร่งด่วนสําหรับการแก้ไขปัญหาจากโรคติดเชื้อไรรัสโคโรนา 2019 หรือโควิด 2019
นายกรัฐมนตรีออกข้อสั่งการนายกรัฐมนตรี มาตราเร่งด่วนสําหรับการแก้ไขปัญหาจากโรคติดเชื้อไรรัสโคโรนา 2019 หรือโควิด 2019
วันนี้ (3 มี.ค. 2563) เวลา 14.00 น. ณ ตึกบัญชการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้แถลงต่อสื่อมวลชนหลังการประชุมคณะรัฐมนตรี ถึงมาตราการในการควบคุมโรคติดเชื้อไวรัสโคโรนา 2019 หรือโรคโควิด 2019 ว่า ได้มีข้อสั่งมาตรการระยะเร่งด่วน ในการแก้ไขปัญหาจากโรคติดเชื้อไวรัสโควิด 19 ในการระงับหรือเลื่อนการเดินทางไปศึกษา ดูงาน อบรม หลักสูตร หรือมีประชุม ในประเทศที่มีการระบาดของเชื้อไวรัสโควิด 2019 หรือผู้ที่เพิ่งเดินทางกลับมาจากกลุ่มประเทศเสี่ยงให้มีการติดตามเฝ้าระวัง และสังเกตอาการตนเองที่บ้าน หรือโรงพยาบาลเป็นเวลา 14 วัน รวมทั้งหลีกเลี่ยงการจัดกิจกรรมที่มีคนจํานวนมาก ไม่ว่าจะเป็นการประชุม หรือการท่องเที่ยวและกีฬา เพื่อลดความเสี่ยงในการติดเชื้อเพิ่มมากขึ้น และในกรณีที่มีคนไทยในประเทศเกาหลีใต้มีความประสงค์ที่จะเดินทางกลับมานั้น รัฐบาลจะมีการประชุมหารือเพื่อหามาตรการรองรับที่เหมาะสมในวันพรุ่งนี้
นอกจากนี้ รัฐบาลได้กําชับโรงงานที่ผลิตหน้ากากอนามัยให้เร่งกําลังการผลิต โดยทั้ง 11 โรงงานสามารถผลิตรวมกันทั้งสิ้นอยู่ที่ประมาณ 36 ล้านชิ้นต่อเดือน เฉลี่ยแล้ววันละประมาณ 1 ล้านชิ้น ซึ่งในการผลิตหน้ากากอนามัยนั้นจําเป็นที่จะต้องใช้วัสดุที่นําเข้าจากจีน ไต้หวัน และอินโดนีเซีย รัฐบาลจึงมอบหมายให้กระทรวงพาณิชย์ติดตามสถานการณ์อย่างใกล้ชิดเพื่อให้มีวัสดุที่เพียงพอต่อการผลิต ในส่วนของการจัดสรรปันส่วนหน้ากากอนามัย ซึ่งกระทรวงสาธารณสุขจะต้องใช้สําหรับการแพทย์จํานวนประมาณ 350,000 ชิ้นต่อวัน รวมถึงการกระจายหน้ากากอนามัยให้ร้านสะดวกซื้อและร้านค้าทั่วไป ด้วย
นายกรัฐมนตรียังเตือนถึงการกักตุนหน้ากากอนามัยไว้ไม่ว่าจะเพื่อการส่งออกไปต่างประเทศ หรือการนํามาขายเกินราคา นั้น ถือเป็นความผิด และจะดําเนินคดีกับผู้ที่กระทําผิด ซึ่งตอนนี้มีผู้ทุกดําเนินคดีไปแล้ว 51 ราย ในส่วนรัฐบาลเองจะมีการจัดทําโครงการหน้ากากอนามัยที่ทํามาจากผ้าที่สามารถซักได้ หรือที่เรียกว่า หน้ากากทางเลือก ซึ่งกระทรวงสาธารณสุขได้มีการรับรองแล้วว่า สามารถป้องกันการติดเชื้อและการแพร่กระจายโควิด 2019 ได้ โดยจะมีการเร่งการผลิตภายใน 10 วันให้ได้จํานวน 50 ล้านชิ้น เพื่อกระจายไปสู่ท้องถิ่นและประชาชนทั่วไป ที่สําคัญ ต้องขอความร่วมมือประชาชนในการทิ้งหน้ากากอนามัยที่ใช้แล้วอย่างถูกต้อง เนื่องจากเป็นขยะติดเชื้อ ทุกคนจะต้องช่วยกันระมัดระวังเพื่อสุขภาพของพวกเราทุกคน
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้บริหารการนิคมอุตสาหกรรมแห่งประเทศไทย นำทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันจันทร์ที่ 9 มกราคม 2560
ผู้บริหารการนิคมอุตสาหกรรมแห่งประเทศไทย นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
8 มค 60 ผู้บริหารการนิคมอุตสาหกรรมแห่งประเทศไทย นําทีมเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ รอบที่ 1 (07.30 น.) วันที่ 8 มกราคม 2560 นําทีมโดย นางปนัดดา รุ่งเรืองศรี ผู้ช่วยผู้ว่าการการนิคมอุตสาหกรรมแห่งประเทศไทย (สายงานบริการและลูกค้าสัมพันธ์) นางสาวนลินี  กาญจนามัย ผู้อํานวยการสํานักงานท่าเรืออุตสาหกรรมมาบตาพุด นางสาวเขมต์ณัชญ์ กล้าหาญ ผู้อํานวยการกองประชาสัมพันธ์ คณะกรรมการมูลนิธินิคมอุตสาหกรรมไทย
พร้อมด้วยเจ้าหน้าที่จากการนิคมอุตสาหกรรมแห่งประเทศไทย บริการอาหารและเครื่องดื่ม ดังนี้
- ครัวซองแฮม ชีส 500 ชุด
- ขนมปังฟาร์มเฮ้าส์ 300 ชิ้น
- กาแฟ 500 แก้ว
- โอวัลติน 100 แก้ว
- น้ําดื่ม/น้ําแข็ง 500 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลักคือการนิคมอุตสาหกรรมแห่งประเทศไทย มูลนิธินิคมอุตสาหกรรมไทย และบริษัท จัดการและพัฒนาทรัพยากรน้ําภาคตะวันออก จํากัด (มหาชน) (EASTWATER)
รัฐบาลไทย-ข่าวทำเนียบรัฐบาล-เคาะ ตำแหน่งงาน part-time กว่า 20,000 อัตรา ลงงาน “ดิลิเวอรี่” สร้างอาชีพ พร้อมรองรับความต้องการของประชาชน ช่วง Work from home [กระทรวงเเรงงาน]
วันอังคารที่ 24 มีนาคม 2563
เคาะ ตําแหน่งงาน part-time กว่า 20,000 อัตรา ลงงาน “ดิลิเวอรี่” สร้างอาชีพ พร้อมรองรับความต้องการของประชาชน ช่วง Work from home [กระทรวงเเรงงาน]
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน เคาะ มาตรการของศูนย์บริการจัดหางาน Part-time เผย มีตําแหน่งงานว่าง part-time กว่า 28,363 อัตรา ขณะนี้ ต้องการพนักงานจัดส่งสินค้า (ดิลิเวอรี่) มากที่สุด 20,500 อัตรา
“ งาน part-time ที่ต้องการ ในขณะนี้คือ 1.พนักงานจัดส่งสินค้า (ดิลิเวอรี่) 20,500 อัตรา 2.พนักงานคลังสินค้า 2,000 อัตรา 3.พนักงานบริการ 374 อัตรา 4.พนักงานฝ่ายผลิต 100 อัตรา 5.พนักงานเสิร์ฟ 56 อัตรา 6.พนักงานครัว 55 อัตรา 7.พนักงานขาย 41 อัตรา 8.แคชเชียร์ 25 อัตรา 9.ผู้ช่วยผู้จัดการฝ่ายขาย 20 อัตรา 10.ธุรการ 18 อัตรา และอื่นๆ รวมทั้งสิ้น 28,363 อัตรา โดยสิ่งที่กระทรวงแรงงาน ทําได้แล้วคือการตั้งศูนย์ฯ ทําได้เลย คือ การจ้างงาน และทําอยู่ คือการเร่งหามาตรการช่วยเหลือให้สามารถจ้างงานได้มากขึ้น ”รัฐมนตรีว่าการกระทรวงแรงงาน กล่าว
นายสุชาติ พรชัยวิเศษกุล อธิบดีกรมการจัดหางานกล่าวว่า ในสถานการณ์ปัจจุบัน เพื่อความปลอดภัยจากโรคติดเชื้อไวรัสโคโรนา 2019 (COVID-19) ผู้สมัครงาน และสถานประกอบการ สามารถใช้บริการจัดหางาน ผ่านเว็บไซต์ http://smartjob.doe.go.th ซึ่งให้บริการหางาน ครอบคลุมทั้งงานแบบเต็มเวลา และ Part-time แก่คนหางานทั่วไป นักเรียน/นักศึกษา กลุ่มผู้สูงอายุ และกลุ่มคนพิการ โดยสถานประกอบการ ลงทะเบียน แจ้งความต้องการจ้างงาน รายละเอียดการจ้างงาน และอื่นๆ ส่วนผู้สมัครงาน ลงทะเบียนสมัครงานและแนบไฟล์เอกสารที่เกี่ยวข้อง เลือกตําแหน่งงานว่าง หรือเลือกสถานประกอบการที่ต้องการ หลังจากที่ผู้สมัครงานได้เลือกตําแหน่งงานว่างแล้ว ระบบจะทําการ Matching (จับคู่) ว่าผู้สมัครงานมีคุณสมบัติตรงกับความต้องการของสถานประกอบการรายใด โดยระบบจะแจ้งเตือนไปยังสถานประกอบการด้วยว่ามีผู้สมัครงานรายใดเหมาะสมกับตําแหน่งงานของบริษัทนั้นๆ ทําให้ทั้งผู้สมัครงานและสถานประกอบการสามารถพิจารณาจ้างงานกันได้โดยตรง ประหยัดทั้งเวลาและค่าใช้จ่าย
“ เบื้องต้นสถานประกอบการต่างๆ ได้มีการปฏิบัติตามนโยบายของรัฐบาลด้วยการให้หยุดทํางานชั่วคราว หรือลดจํานวนพนักงานที่ปฏิบัติงานในสํานักงาน และให้ทํางานจากที่บ้าน (Work from home)
เพื่อลดการแพร่ระบาดของโรค แต่อย่างไรก็ตาม กรณีที่มีการเลิกจ้าง หน่วยงานในสังกัดของกระทรวงแรงงาน ได้มีมาตรการในการให้ความช่วยเหลือผู้ถูกเลิกจ้างในด้านต่างๆ เช่น มาตรการเยียวยากรณีถูกเลิกจ้าง มาตรการชะลอการเลิกจ้าง มาตรการเพิ่มสิทธิประโยชน์ทดแทนกรณีว่างงาน ขณะเดียวกันก็ให้ความช่วยเหลือนายจ้าง/สถานประกอบการเพื่อลดภาระแก่นายจ้างในการจ่ายค่าจ้างให้แก่ลูกจ้างในช่วงไม่มีการผลิต ”อธิบดีกรมการจัดหางาน กล่าว
ทั้งนี้ ประชาชนสามารถติดต่อ ศูนย์บริการจัดหางาน Part-time ได้ที่ 1. ศูนย์บริการจัดหางาน Part-time อาคาร 3 ชั้น หน้ากระทรวงแรงงาน 2. สํานักงานจัดหางานจังหวัดทุกจังหวัดทั่วประเทศ
3. เว็บไซต์ http://smartjob.doe.go.th และสอบถามข้อมูลเพิ่มเติมได้ที่สายด่วนกระทรวงแรงงานโทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ราชกิจจานุเบกษาเผยแพร่ประกาศฯ แต่งตั้งผู้บริหาร ศธ.
วันอังคารที่ 17 ตุลาคม 2560
ราชกิจจานุเบกษาเผยแพร่ประกาศฯ แต่งตั้งผู้บริหาร ศธ.
เว็บไซต์ราชกิจจานุเบกษา เมื่อวันที่ ๑๖ ตุลาคม ๒๕๖๐ ได้เผยแพร่ประกาศสํานักนายกรัฐมนตรี เรื่อง แต่งตั้งผู้บริหารระดับสูงกระทรวงศึกษาธิการ จํานวน ๖ ราย
เว็บไซต์ราชกิจจานุเบกษา เมื่อวันที่ ๑๖ ตุลาคม ๒๕๖๐ ได้เผยแพร่ประกาศสํานักนายกรัฐมนตรี เรื่อง แต่งตั้งผู้บริหารระดับสูงกระทรวงศึกษาธิการ จํานวน ๖ ราย โดยมีรายละเอียด ดังนี้
มีพระราชโองการโปรดเกล้าโปรดกระหม่อมให้ข้าราชการพลเรือนสามัญ สังกัดกระทรวงศึกษาธิการ พ้นจากตําแหน่ง และแต่งตั้งให้ดํารงตําแหน่งประเภทบริหารระดับสูง จํานวน ๖ ราย ดังนี้
๑. นายพีระ รัตนวิจิตรให้ดํารงตําแหน่ง รองปลัดกระทรวง สํานักงานปลัดกระทรวง
๒. นางสาวอุษณีย์ ธโนศวรรย์ให้ดํารงตําแหน่ง รองเลขาธิการคณะกรรมการการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน
๓. นายศรีชัย พรประชาธรรมให้ดํารงตําแหน่ง รองเลขาธิการคณะกรรมการการอาชีวศึกษา สํานักงานคณะกรรมการการอาชีวศึกษา
๔. นายวีระกุล อรัณยะนาคให้ดํารงตําแหน่ง ผู้ตรวจราชการกระทรวง สํานักงานปลัดกระทรวง
๕. นายพิธาน พื้นทองให้ดํารงตําแหน่ง ผู้ตรวจราชการกระทรวง สํานักงานปลัดกระทรวง
๖. นายชาญ ตันติธรรมถาวรให้ดํารงตําแหน่ง ผู้ตรวจราชการกระทรวง สํานักงานปลัดกระทรวง
ทั้งนี้ ตั้งแต่วันที่ ๑ ตุลาคม พ.ศ. ๒๕๖๐ เป็นต้นไป
ประกาศ ณ วันที่ ๑๒ ตุลาคม พ.ศ. ๒๕๖๐
ผู้รับสนองพระราชโองการ
พลเอก ประยุทธ์ จันทร์โอชา
นายกรัฐมนตรี
รายละเอียดเพิ่มเติม:
http://www.ratchakitcha.soc.go.th/DATA/PDF/2560/E/255/29.PDF
อรพรรณ ฤทธิ์มั่น
บัลลังก์ โรหิตเสถียร: สรุป
กลุ่มประชาสัมพันธ์ สํานักงานรัฐมนตรี และ
กลุ่มสารนิเทศ สอ.สป.:รายงาน
รัฐบาลไทย-ข่าวทำเนียบรัฐบาล-“กอช. ยกระดับการเข้าถึงการออมเงินได้ทุกที่ ทุกเวลา ด้วยแอปพลิเคชัน (Application) กอช.”
วันจันทร์ที่ 28 มกราคม 2562
“กอช. ยกระดับการเข้าถึงการออมเงินได้ทุกที่ ทุกเวลา ด้วยแอปพลิเคชัน (Application) กอช.”
กอช. ยกระดับการออมเงินผ่านแอปพลิเคชัน (Application) “กอช.” อํานวยความสะดวก ให้สมาชิกเข้าถึงการออมได้ทุกที่ด้วยสมาร์ทโฟน ทั้งการตรวจสอบสิทธิก่อนสมัคร สมัครสมาชิก คํานวณบํานาญให้ตนเองหรือผู้อื่นได้ ดูข้อมูลข่าวสาร เช็คบัญชีเงินออมของคุณได้ตลอด 24 ชั่วโมง
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ให้ความสําคัญกับการอํานวยความสะดวกให้สมาชิก กอช. ได้เข้าถึงการออมเงินได้ทุกที่ ทุกเวลา โดยการยกระดับการออมเงินผ่านแอปพลิเคชั่น (Application) “กอช.” ด้วยสมาร์ทโฟนเพียงเครื่องเดียวสามารถเข้าถึงช่องทางบริการออมเงินของ กอช. แบบครบวงจร ทั้งการตรวจสอบสิทธิก่อนสมัคร การสมัครสมาชิก การคํานวณบํานาญให้ตนเองหรือผู้อื่น การดูข้อมูลข่าวสาร โปรโมชั่นพิเศษ เช็คบัญชีเงินออมของคุณได้ตลอด 24 ชั่วโมง เป้าหมายการดําเนินงานที่สําคัญในการนําระบบดิจิทัลมาพัฒนายกระดับการกระตุ้น และส่งเสริมให้เกิดการออมเงินกับ กอช. โดยเฉพาะแรงงานนอกระบบ นักเรียน นักศึกษา พ่อค้าแม่ค้า ชาวไร่ชาวนา วินมอเตอร์ไซด์ แท็กซี่ ฟรีแลนซ์ อาชีพอิสระทั่วไป ซึ่งเป็นกลุ่มเป้าหมายของ กอช. ได้รับความสะดวกมากยิ่งขึ้น ในการรับสิทธิสวัสดิการรัฐบาลด้านการออมเงินเพื่อมีเงินบํานาญ และนับเป็นช่องทางการอํานวยความสะดวกเพิ่มเติม โดยแอปพลิเคชั่น กอช. อํานวยความสะดวกให้กับสมาชิกได้ง่ายๆ ดังนี้
- การใช้งานได้ตลอด 24 ชั่วโมง
1. ข่าวสาร กอช. สามารถเช็คดูข่าวสาร สิทธิประโยชน์ และกิจกรรมโปรโมชั่นดี ๆ
2. คํานวณบํานาญ ยอดเงินที่ต้องการส่งเงินสะสม ยอดเงินบํานาญที่ต้องการได้รับ
3. สิทธิประโยชน์ สิทธิประโยชน์การเป็นสมาชิก กอช., สิทธิในการได้รับเงินสมทบจากรัฐบาล เงินสะสมงอกเงย, การได้รับเงินสะสมคืนของสมาชิก
4. บัญชีของฉัน สามารถเรียกดูเงินออม และแก้ไขข้อมูลของสมาชิได้ เหมือนมีสมุดบัญชีอยู่ในมือตลอดเวลาทุกครั้งที่ใช้งานผ่านสมาร์ทโฟน
5. ติดต่อ กอช. ได้หลากหลายช่องทางทั้งเว็บไซต์ อีเมล์ สายด่วนเงินออม 02-490-9000 ไลน์ กอช. “@nsf.th” และเฟสบุ๊ค
- การใช้งานในช่วงเวลา 08.30 - 22.30 น.
1. ตรวจสอบสิทธิ ผู้ที่สนใจสามารถตรวจสอบสิทธิก่อนสมัคร เพียงกรอกข้อมูลเลขบัตรประชาชน 13 หลัก และหมายเลขโทรศัพท์ กดตรวจสอบสิทธิ ก่อนการสมัคร
2. สมัครสมาชิก สามารถสมัครสมาชิกผ่านแอปพลิเคชัน (Application) เพียงเตรียมบัตรประจําตัวประชาชน และหมายเลขโทรศัพท์ แล้วจึงกําหนดรหัสผ่าน (Password) สําหรับเข้าใช้งานในแต่ละครั้ง
สําหรับผู้สนใจสามารถดาวน์โหลดแอปฯ กอช. ได้ผ่าน แอปสโตร์ (App Store) สําหรับผู้ใช้สมาร์ทโฟนระบบไอโอเอส (IOS) และดาวน์โหลดผ่าน เพลย์สโตร์(Play Store) สําหรับผู้ใช้สมาร์ทโฟนระบบแอนดรอยด์ (Android) โดยพิมพ์คําค้นหาว่า “กอช.” หรือสแกนดาวน์โหลดผ่านคิวอาร์โค้ด (QR Cord) ได้ที่ช่องทางการสื่อสารต่างๆ ของ กอช. นอกจากนี้สมาชิก กอช. หรือผู้สนใจยังสามารถใช้บริการทั้งหมดของ แอปฯ กอช. ผ่านระบบ E-Service ในเว็บไซต์ กอช. www.nsf.or.th ได้อีกด้วย
และติดต่อสมัครสมาชิก กอช. พร้อมส่งเงินสะสมได้ที่ ธนาคาร ธ.ก.ส. ธอส. ธนาคารออมสิน กรุงไทยทุกสาขา ในวันและเวลาทําการของธนาคาร รวมทั้งสํานักงานคลังจังหวัด สถาบันการเงินชุมชนที่เข้าร่วม เคาน์เตอร์เซอร์วิส ตู้บุญเติม เทสโก้โลตัสทั่วประเทศ สอบถามข้อมูลสายด่วนเงินออม 02-049-9000
รัฐบาลไทย-ข่าวทำเนียบรัฐบาล-พลเอก สุรเชษฐ์ ชัยวงศ์ เป็นประธานปล่อยตัวนักกีฬา กิจกรรม “5K Dream Run วิ่งสานฝันการศึกษา สู่ชายแดนใต้”  นักวิ่งกว่า ๒,๐๐๐คน เพื่อหารายได้สมทบทุนโครงการสานฝันการกีฬาสู่ระบบการศึกษา
วันจันทร์ที่ 24 ธันวาคม 2561
พลเอก สุรเชษฐ์ ชัยวงศ์ เป็นประธานปล่อยตัวนักกีฬา กิจกรรม “5K Dream Run วิ่งสานฝันการศึกษา สู่ชายแดนใต้”  นักวิ่งกว่า ๒,๐๐๐คน เพื่อหารายได้สมทบทุนโครงการสานฝันการกีฬาสู่ระบบการศึกษา
​เมื่อวันที่ ๒๓ ธันวาคม  ๒๕๖๑ ที่บริเวณหาดสมิหลา อําเภอเมือง จังหวัดสงขลา พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาลและรัฐมนตรีช่วยว่าการกระทรวงศึกษาธิการ เป็นประธานปล่อยตัวผู้เข้าร่วมกิจกรรม “5K Dream Run วิ่งสานฝันการศึกษา สู่ชายแดนใต้”
โดยมีผู้เข้าร่วมกิจกรรมมากกว่า ๒,๐๐๐ คน บรรยากาศเป็นไปอย่างคึกคัก ทั้งนี้ในงานได้มีการเตรียมร้านค้าบริการแก่นักวิ่งภายหลังการวิ่งอีกด้วย
ทั้งนี้มีนายอดินันท์ ปากบารา ผู้ช่วยรัฐมนตรีประจํานายกรัฐมนตรี พร้อมด้วยคณะผู้บริหารระดับสูงของกระทรวงศึกษาธิการ นายวีรนันทน์ เพ็งจันทร์ ผู้ว่าราชการจังหวัดสงขลา นายศักระ กปิลกาญจน์ รองผู้ว่าราชการจังหวัดสงขลา นายวาทิต มีสนุ่น ผู้อํานวยการศูนย์ประสานงานและบริหารการศึกษาจังหวัดชายแดนภาคใต้ ร่วมเป็นเกียรติในพิธี
โดยกิจกรรม Dream Run “วิ่งสานฝันการศึกษา สู่ชายแดนใต้” ในครั้งนี้ ศูนย์ประสานงานและบริหารการศึกษาจังหวัดชายแดนภาคใต้ และชมรมครู-ผู้ปกครอง นักเรียนในโครงการสานฝันการกีฬาสู่ระบบการศึกษาจังหวัดชายแดนใต้ ร่วมกันจัดขึ้น โดยมีวัตถุประสงค์เพื่อหารายได้สนับสนุนกองทุนชมรมครู ผู้ปกครองนักเรียน ในโครงการสานฝันการกีฬาสู่ระบบการศึกษาจังหวัดชายแดนใต้ ในการขับเคลื่อนชมรมฯ พร้อมส่งเสริมการออกกําลังกายของเยาวชน และประชาชนทั่วไปให้ออกกําลังกายอย่างสม่ําเสมอ เป็นการส่งเสริมพัฒนาการกีฬาและนันทนาการให้มีมาตรฐาน โดยเฉพาะกิจกรรมการเดิน-วิ่ง และสนับสนุนการพัฒนานักเรียนในโครงการสานฝันการกีฬาสู่ระบบการศึกษาจังหวัดชายแดนใต้
ผลการวิ่งผู้ชนะรางวัลชนะเลิศคือนายสหัสวรรษ มานะกล้า จากโรงเรียนนาทวีวิทยาคม ซึ่งเป็นนักเรียนในโครงการสานฝันการกีฬาสู่ระบบการศึกษาจังหวัดชายแดนใต้ และเด็กหญิงชนานันท์ วิศพันธุ์ จากโรงเรียนนาทวีวิทยาคม เช่นกัน โดยทั้ง ๒ คนได้รับถ้วยเกียรติยศ OVERALL จากหัวหน้าผู้แทนพิเศษและ ผู้ว่าราชการจังหวัดสงขลา
รัฐบาลไทย-ข่าวทำเนียบรัฐบาล-กบข. ส่งเสริมการออมเพื่อวัยเกษียณให้ครอบครัวข้าราชการที่ไม่มีสวัสดิการจากรัฐ ได้มีความมั่นคงทางการเงิน”
วันอังคารที่ 24 กันยายน 2562
กบข. ส่งเสริมการออมเพื่อวัยเกษียณให้ครอบครัวข้าราชการที่ไม่มีสวัสดิการจากรัฐ ได้มีความมั่นคงทางการเงิน”
กบข.ลงนามบันทึกข้อตกลงความร่วมมือ กอช. สนับสนุนการพัฒนากองทุนการออมของรัฐ มุ่งบูรณาการความร่วมมือเพื่อผลักดันให้ประชาชนมีความรู้ ความเข้าใจ การออมเงินและบริหารเงิน พร้อมส่งเสริมการวางแผนการออมเงินกับ กอช.
กองทุนบําเหน็จบํานาญข้าราชการ (กบข.) ลงนามบันทึกข้อตกลงความร่วมมือ กองทุนการออมแห่งชาติ (กอช.) สนับสนุนการพัฒนากองทุนการออมของรัฐ มุ่งบูรณาการความร่วมมือเพื่อผลักดันให้ประชาชนมีความรู้ ความเข้าใจ การออมเงินและบริหารเงิน พร้อมส่งเสริมการวางแผนการออมเงินกับ กอช.
นายประสงค์ พูนธเนศ ปลัดกระทรวงการคลัง ในฐานะประธานกรรมการกองทุนบําเหน็จบํานาญข้าราชการ (กบข.) และประธานกรรมการกองทุนการออมแห่งชาติ (กอช.) กล่าวว่า การส่งเสริมให้ประชาชนมีการออมเพื่อการเกษียณที่เพียงพอเป็นภารกิจที่ต้องเร่งรัดผลักดันให้เดินหน้าอย่างเป็นรูปธรรม โดยทั้ง กบข. และ กอช. ต่างเป็นกองทุนการออมของรัฐภายใต้การกํากับดูแลของกระทรวงการคลัง ที่มีวัตถุประสงค์เพื่อส่งเสริมให้การออมเพื่อวัยเกษียณของสมาชิกกองทุนเช่นเดียวกัน จึงนับเป็นคุณูปการที่ทั้ง 2 หน่วยงานได้บูรณาการความร่วมมือกันในครั้งนี้ เพื่อพัฒนาระบบงานต่างๆ ให้บริการเข้าถึงประชาชนอย่างทั่วถึงและมีประสิทธิภาพ การบริหารงานลงทุนให้ได้รับผลตอบแทนระยะยาวที่เหมาะสม จะส่งผลให้กลุ่มเป้าหมายและประชาชนมีการออมที่เพิ่มขึ้น และมีเงินใช้หลังเกษียณอย่างเพียงพอ
นางสาวจารุลักษณ์ เรืองสุวรรณ เลขาธิการคณะกรรมการ กอช. เปิดเผยว่า กอช. เป็นกองทุนบํานาญภาคประชาชน มีภารกิจสําคัญในการผลักดันให้ประชาชนที่ไม่มีสวัสดิการจากรัฐบาลได้เข้าถึงการออมเพิ่มขึ้น เพื่อไว้ใช้จ่ายเป็นรายเดือนหลังอายุ 60 ปี กอช. จึงผนึกกําลังกับ กบข. เพื่อส่งเสริมการออมในวัยเกษียณ และพัฒนาระบบงาน การจัดการกองทุนให้มีประสิทธิภาพ พร้อมทั้งส่งเสริมความรู้การวางแผนการออมเงินกับ กอช. ให้ข้าราชการที่เป็นสมาชิก กบข. ทั่วประเทศ ได้ออมเงินให้กับลูกหลานหรือคนในครอบครัวที่ไม่มีสิทธิสวัสดิการจากรัฐบาลได้ออมเงินไว้ใช้หลังเกษียณ และเกิดการแนะนําบอกต่อเพิ่มขึ้น และเชื่อมั่นว่าการร่วมมือระหว่าง กบข. กับ กอช. ในครั้งนี้จะเป็นการพัฒนาระบบงานด้านลงทุน และบริหารจัดการให้มีความแข็งแรง สามารถรองรับฐานสมาชิก กอช. ที่เพิ่มขึ้นได้อย่างดี การออมเงิน จึงเป็นปัจจัยของความสําเร็จและเป็นรากฐานของการพัฒนาประเทศอย่างยั่งยืน
นายวิทัย รัตนากร เลขาธิการคณะกรรมการ กบข. กล่าวเพิ่มเติมว่า การลงนามบันทึกข้อตกลงความร่วมมือกับ กอช. ในครั้งนี้ เพื่อสนับสนุนให้ กอช. ได้ศึกษาเรียนรู้จากการที่ กบข. มีประสบการณ์การบริหารจัดการกองทุนมาก่อน การที่ทั้งสองหน่วยงานซึ่งมีลักษณะการจัดการที่ใกล้เคียงกันจะได้มีการแลกเปลี่ยนองค์ความรู้ในการดําเนินงานครั้งนี้ เชื่อว่าจะช่วยส่งเสริมให้ กอช. เกิดการพัฒนางานที่รวดเร็วขึ้น สามารถให้บริการประชาชนได้เต็มประสิทธิภาพมากขึ้น โดย กบข. พร้อมให้ความร่วมมือและสนับสนุนภารกิจของ กอช. ภายใต้ขอบเขตความร่วมมือด้าน (1) การพัฒนากระบวนการลงทุนและการบริหารจัดการองค์กร (2) การแลกเปลี่ยนข้อมูล ให้คําปรึกษาแนะนํา หรือการศึกษาดูงาน และ (3) การส่งเสริมการออมและให้ความรู้แก่สมาชิก เพื่อส่งเสริมให้สมาชิกและบุคคลในครอบครัวมีความรู้ทางการเงิน และตระหนักถึงความจําเป็นของการมีเงินเกษียณที่เพียงพอ
ฝ่ายประชาสัมพันธ์และสื่อสารองค์กร: คุณเจษฎา เจียมใจ (เจต) โทร. 02-049-9000 ต่อ 532 , มือถือ 09-08093609
รัฐบาลไทย-ข่าวทำเนียบรัฐบาล-พิธีเปิดงาน Thailand’s Big Strategic Move
วันพฤหัสบดีที่ 22 มิถุนายน 2560
พิธีเปิดงาน Thailand’s Big Strategic Move
พิธีเปิดงาน Thailand’s Big Strategic Move
วันนี้ (22 มิถุนายน 2560) นายอุตตม สาวนายน รัฐมนตรีว่ากระทรวงอุตสาหกรรม ร่วมในพิธีเปิดงาน Thailand’s Big Strategic Move และปาฐกถาพิเศษในหัวข้อ Thailand Gateway : Eastern Economic Corridor (EEC) โดยมีพลเอกประยุทธ์ จันทร์โอชา นายกรัฐมนตรี เป็นประธาน และมีนายสมคิด จาตุศรีพิทักษ์ รองนายกรัฐมนตรี นางเกศรา มัญชุศรี กรรมการและผู้จัดการตลาดหลักทรัพย์แห่งประเทศไทย ร่วมงาน ณ ห้องแกรนด์ บอลรูม ชั้น 1 โรงแรมแกรนด์ ไฮแอท เอราวัณ กรุงเทพฯ
รัฐบาลไทย-ข่าวทำเนียบรัฐบาล-ธอส. มอบปฏิทินชุด “ชลพิสิฐ พยุหยาตรา ลำนำนาวาเกริกเกรียงไกร”จำนวน 15,000 ชุด ให้แก่กองทัพเรือ
วันพุธที่ 11 ธันวาคม 2562
ธอส. มอบปฏิทินชุด “ชลพิสิฐ พยุหยาตรา ลํานํานาวาเกริกเกรียงไกร”จํานวน 15,000 ชุด ให้แก่กองทัพเรือ
ธอส. มอบปฏิทินชุด “ชลพิสิฐ พยุหยาตรา ลํานํานาวาเกริกเกรียงไกร”จํานวน 15,000 ชุดให้แก่กองทัพเรือ เพื่อมอบให้ประชาชนที่ร่วมเฝ้าฯ รับเสด็จ “ในหลวง-ราชินี” ในโอกาสเสด็จพระราชดําเนินเลียบพระนคร โดยขบวนพยุหยาตราทางชลมารค 12 ธ.ค. 62
ธนาคารอาคารสงเคราะห์ ร่วมแสดงความจงรักภักดี และถ่ายทอดประเพณีอันงดงามที่เป็นมรดกทางวัฒนธรรมอันล้ําค่าของประเทศไทย ด้วยการจัดทําปฏิทินชุด “ชลพิสิฐ พยุหยาตรา ลํานํานาวา เกริกเกรียงไกร” จํานวน 15,000 ชุด มอบให้แก่กองบัญชาการกองทัพเรือ เพื่อมอบให้แก่ประชาชน ที่เข้าเฝ้าทูลละอองธุลีพระบาทรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในโอกาสเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 ในวันที่ 12 ธันวาคม 2562 ตั้งแต่เวลา 11.00 น. เป็นต้นไป ณ บริเวณอนุสาวรีย์กรมหลวงชุมพรเขตอุดมศักดิ์ ภายในฐานทัพเรือกรุงเทพ กองบัญชาการกองทัพเรือ
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า เพื่อเป็นการร่วมแสดงความจงรักภักดี และถ่ายทอดความงดงามของมรดกทางวัฒนธรรมอันล้ําค่าของประเทศไทยให้กับพี่น้องประชาชนที่จะเข้าเฝ้าทูลละอองธุลีพระบาทรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในโอกาสเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธี บรมราชาภิเษก พุทธศักราช 2562 โดยกําหนดจัดขึ้นในวันที่ 12 ธันวาคม 2562 ธนาคารอาคารสงเคราะห์ ได้เล็งเห็นถึงความงดงามทรงคุณค่าของขบวนเรือพระราชพิธีที่มีเพียงหนึ่งเดียวในโลกที่เป็นราชประเพณีไทยที่มีมาตั้งแต่โบราณอันเป็นสัญญลักษณ์แห่งความยิ่งใหญ่ซึ่งแสดงถึงพระบารมีอันแผ่ไพศาลของพระเจ้าแผ่นดิน จึงได้จัดทําปฏิทินตั้งโต๊ะพุทธศักราช 2563 ชุด “ชลพิสิฐ พยุหยาตรา ลํานํานาวาเกริกเกรียงไกร” เพื่อเผยแพร่ ให้ประชาชนชาวไทยได้รับทราบเรื่องราวความสําคัญของขบวนพยุหยาตราทางชลมารค โดยในแต่ละหน้าของปฏิทินจะมีรูปภาพเรือพระราชพิธีที่งดงามพร้อมรายละเอียดสําคัญ อาทิ ที่มาของชื่อ เวลาในการก่อสร้าง ลวดลาย สี และขนาด รวมถึงยังมี QR Code ที่สามารถสแกนเพื่อรับชมวิดิทัศน์ภาพจําลองเรือพระราชพิธี พร้อมกับรับฟังการบรรยายรายละเอียดและกาพย์เห่เรือไปได้พร้อมกัน ทั้งนี้ ธนาคารอาคารสงเคราะห์ จึงได้ส่งมอบปฏิทินชุด “ชลพิสิฐ พยุหยาตรา ลํานํานาวาเกริกเกรียงไกร” จํานวน 15,000 ชุด ให้แก่กองบัญชาการกองทัพเรือ เพื่อมอบให้ประชาชนที่เดินทางมาร่วมชื่นชมพระบารมีและขบวนพยุหยาตราทางชลมารคในวันที่ 12 ธันวาคม 2562 ณ บริเวณอนุสาวรีย์กรมหลวงชุมพรเขตอุดมศักดิ์ ภายในฐานทัพเรือกรุงเทพ กองบัญชาการกองทัพเรือ ถนนอิสรภาพ เขตบางกอกน้อย กรุงเทพฯ ตั้งแต่เวลา 11.00 น. เป็นต้นไป ส่วนลูกค้าธนาคารสามารถติดต่อขอรับปฏิทินได้ที่ ธนาคารอาคารสงเคราะห์ ทุกสาขาทั่วประเทศ สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-มท.2 น้อมนำแนวพระราชดำริบริหารจัดการสาธารณภัย ย้ำคนต้องปลอดภัยในทุกพื้นที่ภัยพิบัติทั่วประเทศ ย้ำให้ ปภ.ทุกพื้นที่ต้องช่วยประชาชนให้ปลอดภัยก่อน พร้อมให้สำรวจทุกพื้นที่เพื่อหาที่ให้
วันศุกร์ที่ 13 กันยายน 2562
มท.2 น้อมนําแนวพระราชดําริบริหารจัดการสาธารณภัย ย้ําคนต้องปลอดภัยในทุกพื้นที่ภัยพิบัติทั่วประเทศ ย้ําให้ ปภ.ทุกพื้นที่ต้องช่วยประชาชนให้ปลอดภัยก่อน พร้อมให้สํารวจทุกพื้นที่เพื่อหาที่ให้
มท.2 น้อมนําแนวพระราชดําริบริหารจัดการสาธารณภัย ย้ําคนต้องปลอดภัยในทุกพื้นที่ภัยพิบัติทั่วประเทศ ย้ําให้ ปภ.ทุกพื้นที่ต้องช่วยประชาชนให้ปลอดภัยก่อน พร้อมให้สํารวจทุกพื้นที่เพื่อหาที่ให้น้ําอยู่ ทําทางให้น้ําไหล
เมื่อวันที่ 12 ก.ย.62 นายนิพนธ์ บุญญามณี รัฐมนตรีช่วยว่าการกระทรวงมหาดไทย กล่าวในระหว่างการประชุมเตรียมรับสถานการณ์มรสุมภาคใต้และให้นโยบายกับศูนย์ป้องกันและบรรเทาสาธารณภัย เขต 11 ซึ่งประกอบไปด้วย จังหวัดสุราษฎร์ธานี จังหวัดชุมพร จังหวัดนครศรีธรรมราช และจังหวัดพัทลุง เมื่อวันที่ 12 กย 62 ว่าขณะนี้เรากําลังประสบภัยธรรมชาติ น้ําท่วมหนักในหลายพื้นที่ โดยเฉพาะจังหวัดในภาคตะวันออกเฉียงเหนือและภาคเหนือ ดังนั้นเรื่องสําคัญที่สุดเมื่อยามเกิดวิกฤติคือ "ประชาชนต้องปลอดภัยก่อน" ถือเป็นเรื่องสําคัญอันดับแรก ศูนย์ป้องกันและบรรเทาสาธารณภัยและสํานักงานป้องกันและบรรเทาสาธารณภัยทุกพื้นที่ ต้องเตรียมความพร้อมทุกด้านทั้งเรื่องคนและอุปกรณ์เครื่องไม้เครื่องมือ
นายนิพนธ์ บุญญามณี กล่าวต่อว่า นับเป็นพระมหากรุณาธิคุณ คือ น้ําพระราชหฤทัยของพระบาทสมเด็จพระเจ้าอยู่หัวที่พระราชทาน "โรงครัวพระราชทาน" ทุกครั้งเมื่อเกิดวิกฤติต่าง ๆ ขึ้น รวมถึงจิตอาสาพระราชทาน 904 วปร. และทุกภาคส่วนที่ไม่เคยทิ้งกัน โดยเฉพาะหน่วยราชการที่ถือว่ามีบทบาทสําคัญมากในหลายวิกฤติที่เกิดขึ้น คือ กองทัพ ที่มีความพร้อมด้านบุคลากร และภาคีเครือข่าย ทั้งอาสาสมัครต่าง ซึ่งเราถือเป็นภาคีเครือข่ายทั้งภาคประชาชน องค์กรการกุศล และทุกองค์กรรัฐ ถือว่ามีส่วนอย่างสําคัญในการเข้าช่วยเหลือภัยพิบัติต่างๆ
สุดท้าย นายนิพนธ์ บุญญามณี กล่าวว่า จากวิกฤติน้ําท่วมที่เกิดขึ้น ทําให้เราต้องคิดทบทวนถึงกระบวนการบริหารจัดการน้ําว่า ก่อนหน้าน้ําท่วม ทุกภาคของประเทศกําลังประสบภัยแล้ง แล้วก็มาเจอน้ําท่วม ดังนั้น ปภ. ทุกศูนย์ ทุกจังหวัด ต้องเร่งสํารวจพื้นที่ว่าเราจะต้องจัดหาที่ให้น้ําอยู่ในจุดที่สามารถกักเก็บน้ําเพื่อใช้ประโยชน์ได้ ในขณะเดียวกันก็ต้องเร่งจัดการเรื่องคูคลองต่างๆ ที่เป็นเส้นทางระบายน้ําให้สามารถระบายน้ําได้อย่างรวดเร็ว เพื่อป้องกันปัญหาน้ําท่วมในทุกปี และมีน้ําเก็บไว้ใช้ในหน้าแล้งได้.
กองสารนิเทศ สป.มท.
ครั้งที่ 145/2562
วันที่ 13 ก.ย.2562